REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/20-20

24. januar 2020. godine

B e o g r a d

Z A P I S N I K

55. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 24. JANUARA 2020. GODINE

Sednica je počela u 10.30 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Jasmina Karanac, Stefana Miladinović, Snežana B. Petrović, Olivera Pešić, Dalibor Radičević i Aleksandar Stevanović.

Sednici su prisustvovali zamenici članova Odbora: Krsto Janjušević (zamenik Dragana Jovanovića), Goran Kovačević (zamenik Zorana Milekića), Vladimir Petković (zamenik drVladimira Orlića) i Ivana Nikolić (zamenik Jovice Jevtića).

Sednici nisu prisustvovali članovi Odbora: Dragan Vesović, Nenad Konstantinović, Ognjen Pantović, Marina Ristić, Novica Tončev i Goran Ćirić niti njihovi zamenici.

Sednici su prisustvovali iz Ministarstva, građevinarstva, saobraćaja i infrastrukture: Aleksandra Damnjanović, državni sekretar, Jovanka Atanacković, Veljko Kovačević i Zoran Ilić, pomoćnici ministra, Damir Ledenčan, savetnik u Sektoru za drumski saobraćaj i Jasmina Vojvodić, savetnik u Sektoru za železnički saobraćaj.

Odbor je, većinom glasova (10 glasova ,,za“, jedan član nije glasao), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o izmenama i dopunama Zakona o planiranju i izgradnji, koji je podnela Vlada (broj 011-3214/19 od 30. decembra 2019. godine);
2. Razmatranje Predloga zakona o izmenama i dopunama Zakona o plovidbi i lukama na unutrašnjim vodama, koji je podnela Vlada (broj 341-2044/19 od 12. jula 2019. godine);
3. Razmatranje Predloga zakona o hidrografskoj delatnosti, koji je podnela Vlada (broj 011-2877/19 od 22. novembra 2019. godine);
4. Razmatranje Predloga zakona o izmenama i dopunama Zakona o vazdušnom saobraćaju, koji je podnela Vlada (broj 343-2948/19 od 29. novembra 2019. godine);
5. Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela narodni poslanik Katarina Rakić (broj 344-2909/19 od 26. novembra 2019. godine);
6. Razmatranje Predloga zakona o izmeni Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada (broj 360-2954/19 od 29. novembra 2019. godine);
7. Razmatranje Predloga zakona o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju, koji je podnela Vlada (broj 011-2974/19 od 2. decembra 2019. godine);
8. Razmatranje Predloga zakona o Registru prostornih jedinica i Adresnom registru, koji je podnela Vlada (broj 011-3011/19 od 5. decembra 2019. godine);
9. Razmatranje Predloga zakona o izmenama i dopunama Zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada (broj 351-3010/19 od 5. decembra 2019. godine);
10. Razmatranje Predloga odluke o oduzimanju svojstva dobra u opštoj upotrebi delu železničke infrastrukture, koji je podnela Vlada (broj 011-2996/19 od 3. decembra 2019. godine);
11. Razmatranje Predloga odluke o oduzimanju svojstva dobra u opštoj upotrebi delu železničke infrastrukture, koji je podnela Vlada (broj 011-2995/19 od 3. decembra 2019. godine);
12. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Islamske Republike Iran, koji je podnela Vlada (broj 011-1965/19 od 28. juna 2019. godine), i
13. Razmatranje Predloga zakona o potvrđivanju Aneksa 1 Sporazuma između Vlade Republike Srbije i Vlade Republike Turske o saradnji u oblasti infrastrukturnih projekata, koji je podnela Vlada (broj 011-1964/19 od 28. juna 2019. godine).

Predsednik Odbora, Katarina Rakić, predložila je da se radi efikasnijeg rada Odbora obavi objedinjeni zajednički načelni i jedinstveni pretres o tačkama od 1. do 13. Dnevnog reda, a da se na kraju pretresa Odbor izjasni o svakoj tački pojedinačno u e parlamentu. Odbor je, većinom glasova (10 glasova „za“, jedan član se uzdržao od glasanja), usvojio ovaj predlog.

Pre prelaska na rad prema utvrđenom Dnevnom redu, Odbor je, jednoglasno (11 glasova „za“), usvojio Zapisnik 53. sednice Odbora održane 28. novembra 2019. godine i Zapisnik 54. sednice Odbora održane 3. decembra 2019. godine.

**Razmatranje prve do trinaeste tačke Dnevnog reda**

U uvodnom izlaganju Aleksandra Damnjanović, državni sekretar Ministarstva građevinarstva, saobraćaja i infrastrukture, je istakla da je osnovni razlog pristupanju izmenama i dopunama Zakona o planiranju i izgradnji posledica usklađivanja sektorskih propisa sa Direktivom Evropske Unije o priznavanju profesionalnih kvalifikacija. Pored izmena odredbi Ministarstvo je uvelo i jedan novi pojam - „odredba o metrou“, s obzirom da je Republika Srbija postala investitor za izgradnju metroa u Beogradu. Takođe, redefinisani su određeni pojmovi i precizirane odredbe o Revizionoj komisiji i Inženjerskoj komori. Kada je u pitanju Predloga zakona o izmeni Zakona o posebnim uslovima za realizaciju projekata izgradnje stanova za pripadnike snaga bezbednosti radi se o jednoj maloj izmeni, odnosno promeni spratnosti, jer se radi o urbanim područjima gde praktično građevinsko zemljište nalaže i zahteva veću spratnost zbog zauzeća. Zatim, Predlog zakona o posebnim postupcima radi realizacije projekata i izgradnje konstrukcije linijskih infrastrukturnih objekata od posebnog značaja za Republiku Srbiju je jedan od najvažnijih zakona, koji će omogućiti efikasniju realizaciju svih onih kapitalnih državnih projekata u iznosu od 5 milijardi dinara. Naglašeno je da se ovim predlogom zakona ne odstupa od osnovnih, ustavnih i drugih načela koji su sadržani u propisima Republike Srbije. Njegovim donošenjem učinile bi se efikasnijima administrativne procedure koje se sprovode, a vezane su za realizaciju navedenih projekata što je od posebnog značaja. Takođe, Predlog zakon o Registru prostornih jedinica i Adresnom registru, je ključan državni registar koji će omogućiti da svaki od građanin Srbije dobije adresu i kućni broj. Kada je reč o Predlogu zakona o izmenama i dopunama Zakona o pretvaranju prava korišćenja u prava svojine na građevinskom zemljištu uz naknadu osnovni principi donošenja ovog zakona se ne menjaju, već se vrše određena terminološka usklađivanja i preciziranja određenih pojmova, koja su u praksi proizvela zahteve za dodatnim tumačenjima. Ono što je najvažnije je da se na drugačiji način obračunava i obezbeđuje bankarska garancija kada se lice odluči da umesto sticanja prava svojine, zaključi Ugovor o zakupu.

Prva tačka dnevnog reda: **Razmatranje Predloga zakona o izmenama i dopunama Zakona o planiranju i izgradnji, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog zakona o izmenama i dopunama Zakona o planiranju i izgradnji, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Druga tačka dnevnog reda: **Razmatranje Predloga zakona o izmenama i dopunama Zakona o plovidbi i lukama na unutrašnjim vodama, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o izmenama i dopunama Zakona o plovidbi i lukama na unutrašnjim vodama, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Treća tačka dnevnog reda: **Razmatranje Predloga zakona o hidrografskoj delatnosti, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o hidrografskoj delatnosti, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Četvrta tačka dnevnog reda: **Razmatranje Predloga zakona o izmenama i dopunama Zakona o vazdušnom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o izmenama i dopunama Zakona o vazdušnom saobraćaju, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Peta tačka dnevnog reda: **Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela narodni poslanik Katarina Rakić**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog zakona o izmenama i dopunama Zakona o prevozu putnika u drumskom saobraćaju, koji je podnela narodni poslanik Katarina Rakić u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Šesta tačka dnevnog reda: **Razmatranje Predloga zakona o izmeni Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o izmeni Zakona o posebnim uslovima za realizaciju projekta izgradnje stanova za pripadnike snaga bezbednosti, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Sedma tačka dnevnog reda: **Razmatranje Predloga zakona o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog zakona o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Osma tačka dnevnog reda: **Razmatranje Predloga zakona o Registru prostornih jedinica i Adresnom registru, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o Registru prostornih jedinica i Adresnom registru, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Deveta tačka dnevnog reda: **Razmatranje Predloga zakona o izmenama i dopunama Zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog zakona o izmenama i dopunama Zakona o pretvaranju prava korišćenja u pravo svojine na građevinskom zemljištu uz naknadu, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Deseta tačka dnevnog reda: **Razmatranje Predloga odluke o oduzimanju svojstva dobra u opštoj upotrebi delu železničke infrastrukture, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog odluke o oduzimanju svojstva dobra u opštoj upotrebi delu železničke infrastrukture, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Jedanaesta tačka dnevnog reda: **Razmatranje Predloga odluke o oduzimanju svojstva dobra u opštoj upotrebi delu železničke infrastrukture, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (10 za, jedan član nije glasao), da predloži Narodnoj skupštini da prihvati Predlog odluke o oduzimanju svojstva dobra u opštoj upotrebi delu železničke infrastrukture, koji je podnela Vlada u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Dvanaesta tačka dnevnog reda: **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Islamske Republike Iran, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (11 za), da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Islamske Republike Iran, koji je podnela Vlada.

Za izvestioca Odbora na sednici Narodne skupštine određena je Katarina Rakić, predsednik Odbora.

Trinaesta tačka dnevnog reda: **Razmatranje Predloga zakona o potvrđivanju Aneksa 1 Sporazuma između Vlade Republike Srbije i Vlade Republike Turske o saradnji u oblasti infrastrukturnih projekata, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (9 za, dva člana nisu glasala), da predloži Narodnoj skupštini da prihvati Predlog zakona o potvrđivanju Aneksa 1 Sporazuma između Vlade Republike Srbije i Vlade Republike Turske o saradnji u oblasti infrastrukturnih projekata, koji je podnela Vlada.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 10.45 časova.

SEKRETAR ODBORA PREDSEDNIK ODBORA

Biljana Ilić Katarina Rakić